**១៨ គំនិត ដើម្បីប្រកបរបរ ឬអាជីវកម្ម**

អ្នកចង់រកស៊ីមែនទេ? តែមិនដឹងធ្វើអ្វី មិនដឹងបើកមុខរបរអ្វី ខាងក្រោមនេះជាគំនិតសម្រាប់ប្រកបរបរ ឬជំនួញទាំង១៨ ដើម្បីជាប្រយោជន៍ដល់អ្នក៖

**១. ជាងកាត់សក់**

សម័យនេះជាងកាត់សក់ មិនចាំបាច់ទាល់តែអង្គុយចាំនៅហាងទេ អ្នកអាចក្លាយជាជាងកាត់សក់ចល័តសម្រាប់បុរសនិងនារីតាមតម្រូវការ ដោយគ្រាន់តែខលមួយរីង។

**២. សេវាកម្មរើផ្ទះ**

មុខរបរនេះក៏មិនទាន់ទូលំទូលាយដែរនៅខ្មែរ នេះជាឱកាសល្អសម្រាប់អ្នក។ សេវាកម្មនេះជួយសម្រាលបន្ទុកអតិថិជន ដោយជួយដឹកជញ្ជូន និងរើឥវ៉ាន់ពួកគេ ពេលប្ដូរទីលំនៅ។

**៣. បង្ហាត់តន្ត្រី**

បើអ្នកជាតន្រ្តីករម្នាក់ នោះអ្នកអាចបើកថ្នាក់បង្រៀនតាមផ្ទះដល់ក្មេងៗ ឬអតិថិជនណាដែលមានបំណងចង់ចេះលេងឧបករណ៌តតន្រ្តី។

**៤. ជាងថតរូប**

វិស័យនេះហាក់រីកសុះសាយនៅកម្ពុជា មានក្រុមហ៊ុនឯកជនជាច្រើនផ្ដល់សេវាកម្មថតរូបតាមមង្គលការ ខួបកំណើត ឬពិធីផ្សេងៗ។

**៥. ចុងភៅតាមផ្ទះ**

បើអ្នកចេះធ្វើម្ហូបឆ្ងាញ់ អ្នកអាចបង្កើតជាមុខរបរផ្ដល់សេវាកម្មធ្វើម្ហូបតាមផ្ទះ និងគិតតម្លៃជាខែ តាមតម្រូវការអតិថិជន អាចជាអាហារពេលព្រឹក ថ្ងៃឬល្ងាចជាដើម។

**៦. អ្នកជួសជុលកង់**

មុខរបរនេះអ្នកប្រាកដជាឃើញមានតាមផ្លូវជាហូរហែរជាប់រដឹក។ អ្នកប្រាកដជាគិតថាវាមិនជោគជ័យទេ យ៉ាងណាមិញបើអ្នកមានចំណេះពិតប្រាកដ រកទីតាំងមួយឲ្យត្រឹមត្រូវ និងទទួលយកបុគ្គលិកដែលមានជំនាញច្បាស់លាស់ នោះអ្នកប្រាកដជាអាចរកចំណូលបាន។ ដូចពាក្យចាស់ពោកថា ចេះដប់មិនស្មើរប្រសប់មួយ។

**៧. សេវាកម្មបោសសម្អាត**

មិនពិបាកឲ្យតែមានសម្ភារៈ បុគ្គលិក ព្រមទាំងសេវាកម្មល្អ ដែលមានគុណភាពនិងតម្លៃសមរម្យនោះមុខរបរនេះអាចដំណើរការបានយ៉ាងរលូន និងបន្ដបង្កើនទំនុកចិត្តពីអតិថិជន។

**៨. ជួសជុលកុំព្យូទរ័**

ហាងកុំព្យូទរ័នៅខ្មែរនៅមានកំណត់នៅឡើយ បើអ្នកមានជំនាញច្បាស់លាស់និងហ៊ានបង្កើតហាងសម្រាប់ផ្ដល់សេវាខ្នាតធំ នោះឱកាសជោគជ័យក៏ច្រើនដែរ។

**៩. ទីប្រឹក្សា**

បើអ្នកមានបទពិសោធន៍និងជំនាញក្នុងវិស័យណាមួយច្បាស់ អ្នកអាចវិវត្តខ្លួនទៅជាអ្នកប្រឹក្សាយោបល់ទៅកាន់អតិថិជនដែលមានតម្រូវការ។ ប្រឹក្សាយោបល់ និងផ្ដល់គំនិតថ្មីៗដល់ពួកគេ។

**១០. បកប្រែ ឬសរសេរអត្ថបទ**

មិនខុសពីមុខរបរដ៏ទៃ មុខរបរនេះគឺត្រូវផ្ដល់សេវាកម្មដល់អតិថិជន។ បើអ្នកពូកែនិងចេះច្រើនភាសា នោះអ្នកអាចធ្វើជាអ្នកបកប្រែអត្ថបទ ឬ ទទួលសរសេរលិខិតស្នាមនានាតាមតម្រូវការអតិថិជន។

**១១. ជាងអគ្គិសនី ឬជាងភ្លើង**

អ្នកអាចចាប់យកអាជីពជា អ្នកតភ្លើង តម្លើងអគ្គិសនី ឬឧបករណ៍អគ្គិសនីខ្នាតធំ តាមសណ្ឋារគារ ផ្សារទំនើប ឬ តម្លើងម៉ាស៊ីនត្រជាក់ជាដើម។

**១២. ពិធីការ**

បច្ចុប្បន្ននេះ ក្រុមហ៊ុនពិធីការសម្រាប់រៀបចំពិធីធំៗនានានៅកម្ពុជាហាក់បីជាមានកំណត់។ សន្និសិទ្ធប្រជុំ មង្គលការ តាំងពិពណ៌ឬព្រឹត្តិការណ៌នានា សុទ្ធសឹងតែត្រូវការពិធីការរៀបចំមួយកំប្លេ។

**១៣. អ្នកគក់ចេផ្ទះ**

មុខរបរនេះក៏មិនអន់ដែរ បើអ្នកមានបណ្ដាញស្គាល់គេច្រើន ហើយមានបទពិសោធន៏ក្នុងការទិញ លក់ផ្ទះនោះ ការងារនេះសាកសមបំផុតហើយថែមទាំងរកបានទៀតផង។

**១៤. អ្នកជំនាញក្នុងការនាំចេញ នាំចូល**

សហគ្រិនខ្លះមានការលំបាកក្នុងការស្វែងរកប្រភពនាំចេញ នាំចូលមុខទំនិញរបស់ពួកគេ។ អាស្រ័យហេតុនេះ អ្នកអាចផ្ដល់សេវាកម្មក្នុងការបង្រៀន និងបង្ហាញពីប្រភពទំនិញទាំងនោះ។

**១៥. អ្នកដេគរ័ខាងក្នុង**

ជំនាញនេះពិបាកណាស់ តែបើអ្នកបញ្ចប់ការសិក្សាពីថ្នាក់ជំនាញនេះប្រហែលជាត្រូវប៉ាន់ ពីព្រោះឥឡូវនេះទីផ្សារការងារមានខ្ពស់។ តម្រូវការអ្នកដេគរ័ផ្ទះ ហាង ខុនដូ និងអាគារនានា មានការរីកចម្រើនខ្លាំង។ ប្រាក់ក៏រកបានច្រើនដែរ។

**១៦. គ្រូបង្វឹកផ្ទាល់ខ្លួន**

ប្រជាជនកម្ពុជាបច្ចុប្បន្នចាប់ផ្ដើមខ្វល់ខ្វាយពីសុខភាពរាងកាយរបស់ពួកគេ ហើយមួយចំនួនបានចាប់អារម្មណ៌ក្នុងការហាត់ប្រាណយករាងស្អាត។ ដូចនេះបើអ្នកមានសាច់ដុំកង់ៗ និងមានបទពិសោធន៌ក្នុងការហាត់ប្រាណដែលត្រូវតាមក្រិតក្រម នោះអ្នកអាចលក់សេវានេះទៅកាន់តម្រូវការសិស្ស។

**១៧. អ្នករៀបចំមង្គលការ**

ក្នុងនោះមានសេវាកម្មផ្សេងៗ ដូចជា សម្អាងការ តុបតែងរោង ម្ហូបអាហារ ក្រុមសម្របសម្រួល តន្ត្រី និងឈុតកូនក្រមុំជាដើម។ មុខរបរនេះចំណាយពេល និងចំណាយទុនគួរសម តែរកមកវិញបានច្រើន។

**១៨. FREELANCE GRAPHIC DESIGNER**

បើអ្នកមិនមានពេលគ្រប់គ្រាន់សម្រាប់ក្លាយជាបុគ្គលិកពេញម៉ោងទេ អ្នកអាចធ្វើជា

FREELANCE GRAPHIC DESIGNER បានបើអ្នកមានជំនាញ និងទេពកោសល្យ។